**Mahir Əmiraslanov** (12 may 1997, Azərbaycan) — Azərbaycanı təmsil edən sərbəst güləşçi, 2019-cu il Avropa Oyunlarının qalibi.

Karyerası
---------

Mahir Əmiraslanov 2013-cü ildə Monteneqroda yeniyetmələr arasında Avropa Çempionatını bürünc, Serbiyada isə yeniyetmələr arasında Dünya Çempionatını gümüş medallarla başa vurdu. Bir il sonra, 2014-cü ildə Mahir Əmiraslanov yeniyetmələr arasında Avropa Çempionatını beşinci pillədə başa vursa da, yeniyetmələr arasında Dünya Çempionatında növbəti dəfə gümüş medalın sahibi oldu.

2015-ci ilin avqustunda Mahir Əmiraslanov Braziliyada gənclər arasında Dünya Çempionatında bütün rəqibləri üzərində qələbə qazanaraq turnirin qalibi oldu. Sentyabrda Las-Veqas şəhərində Dünya Çempionatlarında debüt edən Mahir Əmiraslanov noyabrda Qızıl Qran-Pri beynəlxalq turnirini də bürünc medalla başa vurdu. 2016-cı il ərzində Mahir Əmiraslanov İstanbul şəhərində Yaşar Doğu Turnirini və Buxarest şəhərində gənclər arasında Avropa Çempionatının bürünc medallarına sahib oldu. Həmin mövsüm də Mahir Əmiraslanov həm də Latviyada Avropa Çempionatını beşinci pillədə başa vurdu.

Mahir Əmiraslanov 2017-ci ildə Rusiyada Əli Əliyev Turnirinin qalibi oldu, İstanbul şəhərində Yaşar Doğu Turnirini gümüş medalla, Bolqarıstanda D. Kolov - N. Petrov Turnirinin və Rusiyada V. Semenov Turnirinin isə bürünc medallarına sahib oldu. Həmin ilin mayında Mahir Əmiraslanov həm də IV İslam Həmrəyliyi Oyunlarının qalibi oldu.

Karyerasının ən uğurlu mövsümü 2019-cu ilə təsadüf edən Mahir Əmiraslanov apreldə Rumıniyanın Buxarest şəhərində baş tutan Avropa Çempionatını bürünc medalla başa vurdu, iyunda isə Belarusda Avropa Oyunlarının qalibi oldu.

2021-ci ildə bir sıra beynəlxalq turnirlərdə uğursuz nəticə göstərən Mahir Əmiraslanov həmin il idmanla vidalaşdı.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| 1 | 2013 | Yeniyetmələrin Avropa Çempionatı | Monteneqro Monteneqro | **3.** |
| 2 | Yeniyetmələrin Dünya Çempionatı | Serbiya Serbiya | **2.** |
| 3 | 2014 | Yeniyetmələrin Avropa Çempionatı | Bolqarıstan Bolqarıstan | 5. |
| 4 | Yeniyetmələrin Dünya Çempionatı | Slovakiya Slovakiya | **2.** |
| 5 | 2014 | Gənclərin Dünya Çempionatı | Braziliya Braziliya | **1.** |
| 6 | Dünya Çempionatı | ABŞ ABŞ | 20. |
| 7 | Qızıl Qran-Pri | Azərbaycan Azərbaycan | **3.** |
| 8 | 2016 | Yaşar Doğu Turniri | Türkiyə Türkiyə | **3.** |
| 9 | Avropa Çempionatı | Latviya Latviya | 5. |
| 10 | Gənclərin Avropa Çempionatı | Rumıniya Rumıniya | **3.** |
| 11 | 2017 | Yaşar Doğu Turniri | Türkiyə Türkiyə | **2.** |
| 12 | D. Kolov - N. Petrov Turniri | Bolqarıstan Bolqarıstan | **3.** |
| 13 | İslam Həmrəyliyi Oyunları | Azərbaycan Azərbaycan | **1.** |
| 14 | Əli Əliyev Turniri | Rusiya Rusiya | **1.** |
| 15 | Dünya Çempionatı | Fransa Fransa | 18. |
| 16 | V. Semenov Turniri | Rusiya Rusiya | **3.** |
| 17 | 2019 | Avropa Çempionatı | Rumıniya Rumıniya | **3.** |
| 18 | Avropa Oyunları | Belarus Belarus | **1.** |
| 19 | Dünya Çempionatı | Qazaxıstan Qazaxıstan | 14. |
| 20 | Hərbçilərin Dünya Oyunları | Çin Çin | 8. |
| 21 | 2021 | Fransa Qran-Prisi | Fransa Fransa | 7. |
| 22 | Kiyev Turniri | Ukrayna Ukrayna | 12. |

İstinadlar
----------

1. 1 2 3 4 5 6 7 8 9 10 11  *International Wrestling Database.* "**MAHIR AMIRASLANOV**". www.iat.uni-leipzig.de (ingilis). 2022-08-04. 2022-08-08 tarixində arxivləşdirilib. İstifadə tarixi: 02.08.2022.